عَننَبِ سُلٍمَنِ شَ سُوكِ قِسَمَنتٍ.
1.
عَننَبِ سُلٍمَنِ شَ سُوكِ قِسَمَنتٍ نَن يَ؛ 
«عِ شَ ﭑ مَسُنبُ. عِ شَ شَنُنتٍيَ حْشُن وّنِ بّ. 
عِ شِرِ حْشُنمّ لُشِ نّ عَلْ لَبُندّ، نَشَن شِرِ قَنيِ مِنِمَ. نَ نَن عَ رَ عِ رَقَن فِنّدِ مّ بِرِن مَ. 
عِ شَ ﭑ تٌنفٌ، وٌن شَ سِفَ. مَنفّ شَ ﭑ شَنِن عَ شْنيِ. فِنّدِ مّيٍ شَ مَسٍنيِ فِنّ بّ عِ شَ قٍ نَ عَ نِيَمَ وٌن شَ لُ سّيوّ كُي. عِ شَ شَنُنتٍيَ حْشُن وّنِ بّ. نْندِ نَ مِشِ بّ عِ رَقَنشِ نَشَن مَ.» 
«دَرِ سَلَمُ فِنّدِ مّيٍ، ﭑ كِرِ قْورْ، كْنْ ﭑ تٌقَن عَلْ كٍدَرِ شَ كِرِ بَنشِيٍ، عَلْ دُفِ نَشٍيٍ فبَكُشِ عَننَبِ سُلٍمَنِ شْنيِ. 
وٌ نَشَ ﭑ كِرِ قْورْشِ مَتٌ، سٌفٍ نَن ﭑ قْورْشِ. ﭑ نفَ شَ دِ شّمّيٍ نُ شْنْشِ ﭑ مَ، عٍ نُ ﭑ شّيمَ عٍ شَ وّنِ بِلِيٍ رَوَلِدٍ. ﭑ مُ نْ ﭑ حّنفِ سَدٍ ﭑ فبٍ شْن مَ.» 
«ﭑ شَنُنتٍنيِ، عِ شَ عَ قَلَ ﭑ بّ عِ شُرُ سٍيٍ دّ مَدٌنمَ دّننَشّ، عَلَكٌ ﭑ نَشَ لُ عِ قٍن نَ مَلَبُي تّمُي عِ بٌورٍيٍ شَ شُرُ سٍ فْورّيٍ يَ مَ.» 
«فِنّ تٌقَنيِ قِسَمَنتٍ، شَ عِ مُ نَ يِرٍ كٌلٌن، عِ شَ ﭑ مَ يّشّييٍ قْشِ قٍن، عِ شَ عِ فبٍيٍ دّ مَدٌن ﭑ مَ فْورّ لٌنفٌرِ رَ. 
ﭑ شَنُنتٍنيِ، عِ تٌقَن عَلْ مِسِرَ مَنفّ شَ سٌي، نَشَن عَ رَفِسٍ بّندُنمَ. 
عِ شَ تُلِرَ سٌييٍ بَرَ عِ شّرّيٍ رَتٌقَن، عِ كْنيِ رَيَبُ كْنمَفٌرٍ كُي. 
وٌن شَ مَرَتٌقَن سٍ فبّتّيٍ قٍن، نَشٍيٍ يَءِلَنشِ شّيمَ نُن فبٍتِ رَ.» 
«ﭑ مَ لَبُندّ شِرِ نُ مّمَ، مَنفّ شَ شُلُنيِ يِرٍ. 
ﭑ شَنُنتٍنيِ مَنِيَشِ سٍ سَسٍ نَن نَ، نَشَن فبَكُشِ ﭑ شِحّيٍ تَفِ، سٍ شِرِ قَنيِ سَشِ عَ كُي. 
عَ شِرِ لُشِ نّ عَلْ سَنسِ قُفٍ شِرِ، نَشٍيٍ كٍلِشِ وّنِ بِلِيٍ يَ مَ عٍن فٍدِ بْشِ مَ.» 
«ﭑ شَنُنتٍنيِ، عِ تٌقَن، عِ تٌقَن. عِ يَيٍ رَيَبُ عَلْ فَنبّ.» 
«ﭑ شَنُنتٍنيِ، عِ تٌقَن، عِ تٌقَن. وٌن نَ دّننَشّ، حٌوفٍ قَنيِ بَرَ قِندِ وٌن مَ سَدٍ رَ، 
سّدِرِ وُرِ سَلٌنيِيٍ بَرَ قِندِ وٌن مَ بَنشِ شُنيِ رَ، سِثِرّ وُرِ بَرَ قِندِ وٌن مَ بَنشِ كَنكٍ رَ.» 
