يَبُرَ.
111.
وٌ عَلَتَلَ مَتْشْ! ﭑ عَلَتَلَ بَتُمَ نّ ﭑ بْحّ بِرِن نَ، تِنشِنتْييٍ نُن حَمَ يَ مَ. 
مَرِفِ شَ وَلِيٍ مَكَابَ. عٍ رَقَن مِشِيٍ مَ نَشٍيٍ تِنمَ عٍ مَتٌدٍ. 
عَ شَ وَلِيٍ نْرْشِ، عَ شَ تِنشِنيِ بُمَ نّ عَبَدَن. 
عَ عَ نِيَ بِرِن شَ رَتُ عَ شَ كَابَنَكٌي مَ. عَلَتَلَ هِننّمَ عَدَ مَدِيٍ رَ، عَ كِنِكِنِ عٍ مَ. 
عَ بَلٌي قِمَ مِشِ مَ نَشَن فَاشُمَ عَ يَ رَ، عَ رَتُ عَ شَ سَاتّ مَ عَبَدَن. 
عَ بَرَ عَ شَ وَلِ سّنبّ مَسٍن عَ شَ حَمَ بّ، حَمَنّ فبّتّيٍ كّ سٌقٍ رَ عٍ يِ. 
عَ وَلِمَ نْندِ نُن تِنشِنيِ نَن قَرِ. عَ شَ يَامَرِيٍ قِندِ مَ سّرِيّ قَنيِ نَن نَ، 
نَشٍيٍ مُ كَنَمَ عَبَدَن، عَدَ مَدِيٍ لَنمَ عٍ شَ نَشٍيٍ رَكَمَلِ. 
عَ بَرَ عَ شَ حَمَ شُن سَرَ، عَ بَرَ عَ شَ سَاتّ مَبَنبَن عَبَدَن. عَ شِلِ سّنِيّن، عَ مَفَاشُ. 
شَشِلِمَيَ قْلْمَ عَلَتَلَ يَرَفَاشُي نَن مَ. مِشِ نَشَن فَاشُمَ عَلَ يَ رَ، عَ شَشِلِ قَنيِ سْتْمَ نّ. عَدَ مَدِيٍ لَنمَ عٍ شَ عَ مَتْشْ عَبَدَن. 
