عَننَبِ يٍرٍ مِ.
12.
«عَلَتَلَ، عِ تِنشِن، كْنْ ﭑ وَ مَ عِ مَشْرِنقٍ عِ شَ نَتّ ندٍ شَ قٍ رَ. مُنقٍ رَ مِشِ حَاشِيٍ شَ قٍ لُمَ سْونّيَ رَ؟ مُنقٍ رَ بْحّسَ نَ يَنقَنتٍيٍ بّ؟ 
عِ تَن نَن عٍ دَاشِ، عِ تَن نَن عٍ بَلٌشِ. عٍ سِفَمَ يَرٍ، عٍ قٍ رَبَمَ عٍ شَ دُنِحّءِفِرِ كُي. عٍ عِ شِلِ قَلَمَ عٍ دّ رَ، كْنْ عِ شَ قٍ مُ نَ عٍ بْحّ كُي. 
عَلَتَلَ، عِ ﭑ سٌندٌنيِ مَ قٍ كٌلٌن. عِ شَ نَتّ تٌنفٌ مِشِ حَاشِيٍ قَشَقٍ رَ، عَلْ يّشّي نَشٍيٍ شَنِنمَ عٍ كْن نَشَبَ يِرٍ. 
بْشِ لُمَ سُننُنيِ كُي هَن مُن لْشْي؟ تُنّ تٌندِ مَ قَدٍ هَن مُن تّمُي؟ سُبٍيٍ نُن شْنِيٍ نَ قَشَقٍ مِشِ شَ حَاشُحَ سَابُي رَ، بَرِ مَ عٍ نَشّ، ‹عَلَ مُ مُشُ تٌمَ.›» 
«شَ عِ تَفَن عِ فِدٍ عَدَ مَدِيٍ يَ مَ، عِ قَ عِ فِمَ دِ سٌي يَ مَ؟ شَ عِ بِرَ تَا كُي، عِ حّرّ مَ يُرُدّن وُلَ كُي دِ؟ 
عِ نفَشَكٍرٍنيِ نَشٍيٍ كٍلِشِ عِ بَبَ شْنيِ، عٍ قَمَ نّ عِ يَنقَدٍ، عٍ سْنشْي رَتٍ عِ مَ. عِ نَشَ لَ عٍ شَ وْيّن حْشُنمّ رَ. 
ﭑ نَن ﭑ مَ بَنشِ بّحِنمَ نّ، ﭑ نَن ﭑ مَ حَمَ رَبٌلٌمَ نّ، ﭑ شَنُنتٍنيِيٍ قِ عٍ يَشُييٍ مَ. 
ﭑ نَ رَبَمَ نّ بَرِ مَ ﭑ مَ حَمَ بَرَ لُ عَلْ يّتّ شَاحّ وُلَءِ. ﭑ بَرَ عٍ شْن. 
ﭑ مَ حَمَ بَرَ لُ عَلْ شْنِ مَشْنْشِ سّفّيٍ بِرَ مَ نَشَن قْشْ رَ. ‹وُلَءِ سُبٍيٍ، وٌ شَ قَ ﭑ مَ حَمَ سْنتْدٍ.› 
شُرُ سٍ دّ مَدٌنيِيٍ بَرَ ﭑ مَ لَاكْي كَنَ، عٍ ﭑ مَ شّ قَنيِ مَبٌرٌن، عَ قِندِ يِرٍ شَرَشِ رَ. 
ﭑ مَ بْشِ بَرَ قِندِ فبَلٌي يِرٍ رَ. عَ نَ سُننُنيِ كُي ﭑ يَ شْرِ، سٍسٍ مُ قَنمَ مّننِ، مِشِ يٌ مُ كِنِكِنِمَ عَ مَ. 
سْورِ حَاشِيٍ نَ قَقٍ كٍلِقٍ فبٍنفبٍرٍن يِرٍ، بَرِ مَ عَلَتَلَ بَرَ عَ رَفِرِ سَنتِدّفّمَ شَ بْشِ بِرِن لِ، مِشِ يٌ نَشَ لُ بْحّسَ كُي. 
عٍ بَرَ سَنسِ شْرِ سِ، كْنْ عٍ تُنبٍ فبَنسَن نَن سْتْمَ. عٍ عٍ يّتّ رَتَفَنمَ نّ قُقَقُ. عَلَتَلَ بَرَ شْنْ وٌ مَ، نَ بِرِن شَ قِندِ يَافِ رَ وٌ بّ.» 
عَلَتَلَ بَرَ عَ مَسٍن، «سِ نَشٍيٍ سَبَتِشِ عِسِرَيِلَ رَبِلِنيِ، سِ نَشٍيٍ ﭑ مَ عِسِرَيِلَ حَمَ شَ بْشِ شُن نَكَنَمَ، ﭑ نَشَن قِشِ عٍ مَ، وٌ شَ عَ كٌلٌن ﭑ قَمَ نّ وٌ قَن كٍرِدٍ وٌ شْنيِ، ﭑ قَ ﭑ مَ حَمَ بَ وٌ يِ رَ. 
ﭑ نَ فّ عٍ بَدٍ وٌ يِ رَ، ﭑ مَن كِنِكِنِمَ نّ عٍ مَ، ﭑ قَ عٍ رَفبِلٍن عٍ شَ بْشِ مَ نَشَن قِندِشِ عٍ كّ رَ. 
شَ نَ سِيٍ ﭑ مَ حَمَ شَ سّرِيّ مَتِنكَن، عٍ قَ عٍ رَكَلِ ﭑ شِلِ رَ، ‹عَلَتَلَ حِحّ،› ﭑ عٍ رَ سٌمَ نّ ﭑ مَ حَمَ يَ مَ. عٍ نُ بَرَ ﭑ مَ حَمَ مَتِنكَن عٍ كَلِدٍ بَلِ شِلِ رَ، ﭑ مَ حَمَ قَن نْمَ نّ عٍ مَتِنكَندٍ كَلِ رَ ﭑ شِلِ رَ. 
كْنْ شَ عَ سَ لِ نَ سِيٍ مُ عٍ تُلِ مَتِ ﭑ مَ مَسٍنيِ رَ، ﭑ عٍ شُن نَكَنَمَ نّ، ﭑ قَ عٍ سْنتْ.» عَلَتَلَ شَ مَسٍنيِ نَن نَ كِ. 
