عَننَبِ يٍرٍ مِ.
45.
يُدَيَ مَنفّ يٌسِيَ شَ دِ يٍهٌيَكِمِ شَ مَنفّيَ حّ نَانِ ندٍ، نٍرِيَ شَ دِ بَرُكِ تٌ عَننَبِ شَ مَسٍنيِ سّبّ كِتَابُي كُي، عَننَبِ يٍرٍ مِ نَشَ عَ قَلَ بَرُكِ بّ، 
«عِسِرَيِلَ مَرِفِ عَلَتَلَ شَ مَسٍنيِ نَن يَ عِ تَن بَرُكِ بّ، 
عِ بَرَ عَ قَلَ، ‹تْورّ نَ ﭑ بّ، بَرِ مَ عَلَتَلَ بَرَ قٍ شْرْشْي دْشْ ﭑ شُن مَ. ﭑ بَرَ تَفَن عَ مَيَندِدٍ، مَلَبُي يٌ مُ نَ ﭑ بّ.›» 
«عَلَتَلَ نَشَ عَ مَسٍن ﭑ بّ ﭑ شَ يِ وْيّنيِ قَلَ عِ بّ، ‹عِ بَرَ عَ تٌ، ﭑ نَشَن بِرِن يَءِلَنشِ، ﭑ نَ بِرِن كَنَمَ نّ. ﭑ نَشَن بِرِن سِشِ، ﭑ نَ بِرِن تَلَمَ نّ. ﭑ نَ بِرِن نَبَمَ نّ يِ بْشِ رَ. 
عَوَ، عِ تَن عِ وَ مَ مُنسٍ شْن؟ عِ نَشَ قٍ تٌقَنيِ قٍن، بَرِ مَ ﭑ قَمَ نّ دُنِحَ بِرِن حَشَنكَتَدٍ. ﭑ نَشَن نَبَمَ عِ بّ، نَ نَن يَ؛ عِ سِفَمَ دّدّ، ﭑ عِ لُمَ نّ سِمَيَ كُي. عَلَتَلَ شَ مَسٍنيِ نَن نَ كِ.›» 
