سُوكِ.
2.
«ﭑ تَن لُمَ نّ عَلْ سَنسِ قُفٍ تٌقَنيِ، نَشَن مْولِ تٌمَ سَرْن فُلُنبَ يِرٍ.» 
«عِ تَن لُشِ نّ عَلْ سَنسِ قُفٍ تٌقَنيِ تُنبٍيٍ يَ مَ. عِ تٌقَن فِنّدِ مّيٍ بِرِن بّ.» 
«ﭑ شَنُنتٍنيِ لُشِ نّ عَلْ مَنفٌي بِلِ وٌندِ كُي. عَ قَن سّفّتَلَيٍ بِرِن بّ. ﭑ بَرَ وَ لُقٍ عَ شَ نِينِ بُن مَ، عَ شَ قٍ رَقَن ﭑ مَ عَلْ مَنفٌي رَقَنمَ مِشِ مَ كِ نَشّ. 
عَ بَرَ ﭑ شَنِن عَ شْنيِ، عَ شَ شَنُنتٍيَ بَرَ قِندِ حّلّشِنيِ رَ ﭑ بّ.» 
«دٌنسٍ حْشُنمّ سٌ ﭑ يِ، ﭑ كِ مَنفٌي، بَرِ مَ شَنُنتٍيَ نَشَن نَ ﭑ بْحّ كُي، عَ بَرَ ﭑ سّنبّ بَ ﭑ يِ رَ. 
ﭑ شُنيِ نَ ﭑ شَنُنتٍنيِ بّلّشّ، عَ نَ ﭑ مَقُرُكُقٍ عَ يِرٍقَنيِ رَ.» 
«دَرِ سَلَمُ فِنّدِ مّيٍ، ﭑ بَرَ وٌ مَيَندِ، تْوكّ نُن شٍلِ شِلِ رَ نَشٍيٍ نَ وُلَ عِ، وٌ نَشَ شَنُنتٍيَ رَشُنُ، وٌ نَشَ عَ رَكٍلِ، بٍينُ عَ وَ مَ عَ شْن مَ تّمُي نَشّ.» 
«ﭑ شَنُنتٍنيِ شُي نَ عَ رَ، عَ نَ قَقٍ عَ فِ رَ فٍيَيٍ قَرِ. 
عَ فِمَ عَلْ تْوكّ، عَ تُفَنمَ عَلْ شٍلِ. عَ نَ بٍ وٌن مَ تّتّ شَنبِ رَ، عَ نَ بٍ مَتٌقٍ وُندّرِ رَ. 
عَ نَشَ عَ قَلَ ﭑ بّ، ‹ﭑ شَنُنتٍنيِ تٌقَنيِ، كٍلِ، عِ شَ قَ، 
بَرِ مَ حّمّ تّمُي بَرَ دَنفِ، تُنّ مُ بِرَ مَ سْنْن. 
سَنسِ نَ بٌفِقٍ دَاشَ، حّلّشِن وَشَتِ بَرَ عَ لِ، شْنِيٍ نَ عٍ شُي رَ مِنِقٍ وٌن مَ بْشِ مَ. 
شْرّ بِلِ نَ بٌفِقٍ، وّنِ بِلِ نَ قُفَقٍ، عَ شِرِ قَن. ﭑ شَنُنتٍنيِ، كٍلِ، عِ شَ قَ. 
ﭑ مَ فِنّ، عِ نَشَ عِ نْشُن عَلْ فَنبّ عَ نْشُنمَ فّمّيٍ لٌنفٌرِ رَ كِ نَشّ. مِنِ، ﭑ وَ مَ عِ شُي حْشُنمّ مّقٍ، ﭑ وَ مَ عِ يَتَفِ تٌقَنيِ تٌقٍ.›» 
«وٌ شُلُمَسٍيٍ سُشُ، نَشٍيٍ وَ مَ مُشُ شَ وّنِ بِلِ قُفَشِيٍ كَنَقٍ.» 
«ﭑ شَنُنتٍنيِ قِندِشِ ﭑ فبٍ نَن نَ، ﭑ قَن قِندِشِ عَ فبٍ نَن نَ. عَ عَ شَ شُرُ سٍيٍ دّ مَدٌنمَ سَنسِ قُفَشِيٍ يَ مَ. 
ﭑ شَنُنتٍنيِ، بٍينُ كُيٍ شَ عِبَ، عِ شَ فبِلٍن، عِ شَ عِ فِ عَلْ تْوكّ، عِ شَ عِ فِ فٍيَيٍ قَرِ عَلْ شٍلِ.» 
